wickkiey/tamil-wikipedia-chunked huggingface dataset:
# ராதா கிருஷ்ணா

## விமர்சனங்கள்

தொடரின் வசனங்கள் முழுக்க முழுக்க தமிழ்மொழியில் மொழிபெயர்க்கப்படவில்லை என்றும், தமிழ் மொழிபெயர்ப்பில் நிறைய சமஸ்கிருத வார்த்தைகள் நிறைந்துள்ளன என்று விமர்சனங்கள் முன் வைக்கப்பட்டுள்ளன.
# ராதா கிருஷ்ணா

## நடிகர்கள்

- ஹிமான்ஷூ சோனி (கோலோகம்) /சுமேத் முத்கல்கர் (பூலோகம்) - கிருஷ்ணா (இந்து கடவுள், விஷ்ணு வின் அவதாரம்)
- ஷிவ்யா பதன்யா (கோலோகம்)/மல்லிகா சிங் (பூலோகம்)- ராதா(இந்து கடவுள்)
- சலக் தேசாய் - ருக்மணி (இந்து கடவுள், இலட்சுமி யின் அவதாரம்)
- ரீனா கபூர் - யசோதை (கிருஷ்ணனின் வளர்ப்பு தாய்)
- கவி சஹல் - நந்தகோபன்(கிருஷ்ணனின் வளர்ப்பு தந்தை )
- பசந்த் பட் - பலராமன் (கிருஷ்ணனின் அண்ணன், ஆதிசேஷனின் அவதாரம், வாசுதேவன் மற்றும் தேவகி யின் ஏழாம் மகனாக கருவில் உருவாகி, யோகமாயை உதவியுடன் ரோகிணி தேவி யின் கர்ப்பத்தில் சென்று பிறந்தவர்)
- அர்பித் ரங்கா - கம்சன்(மதுராபுரி அரசன், தேவகியின் அண்ணன், கிருஷ்ணன் பலராமனின் தாய்மாமன்)
- அகன்ஷா ராவத் - கீர்த்திதா (ராதையின் தாய்)
- ராகேஷ் ராவத் - வ்ருஷ்பானு (ராதையின் தந்தை )
- ருஷிராஜ் பவர் - அயன் (ராதையின் பால்யநண்பன் / ராதையின் கணவன் )
- நவீன் ஜிங்கர் - வாசுதேவன் (கிருஷ்ணனின் தந்தை, குந்தியின் அண்ணன் )
- ஃபலக் நாஸ் - தேவகி(கிருஷ்ணனின் தாய், கம்சனின் சகோதரி, தேவமாதா அதிதி யின் அவதாரம் )
- மாலினி செங்குப்தா - ஜடிலா (அயனின் தாய்)
- த்ரிதி கோன்கா - விஷாகா (ராதையின் தோழி)
- ஹர்ஷ் வசிஷ்ட் - ஸ்ரீதாமா (கிருஷ்ணனின் பக்தன் )
- வசுந்தரா கௌல் - ரோகிணி தேவி (வாசுதேவனின் முதல் மனைவி, பலராமன் மற்றும் சுபத்ரா வின் தாய், சுரபி யின் அவதாரம் )
- ப்ரீத்தி வர்மா - சந்திராவளி (ராதையின் பெரியதந்தையின் மகள், ராதையின் அக்காள்)
- நிமய் பலி - உக்கிரபத் (அயனின் தந்தை )
- குமார் ஹெக்தே - நாரதர் (தேவரிஷி)
- குனால் பக்ஷி - இந்திரன் (தேவராஜன் )
# ராதா கிருஷ்ணா

## இவற்றை பார்க்க

- விஜய் தொலைக்காட்சி நிகழ்ச்சிகளின் பட்டியல்
# விக்கிப்பீடியா:புதுப்பயனர் போட்டி/உதவி

<Noinclude>{| cellspacing=";"
|-
||**<font color="white">போட்டி</font>**
||**<font color="white">விதிகள்</font>**
||**<font color="white">பரிசுகள்</font>**
||**<font color="white">தலைப்புகள்</font>**
||**<font color="white">உதவி</font>**
|}
புதுப்பயனர் போட்டிக்கான **உதவிக் குறிப்புகள்** கொண்ட பக்கம் இது.
</Noinclude>  
1. நீங்கள் உருவாக்க விரும்பும் இங்குள்ள கட்டுரைகளை முன்கூட்டியே திட்டமிடுங்கள்.
1. புதிய கட்டுரைகளைத் தொடங்க இங்கு வாருங்கள்.
1. ஆங்கிலக் கட்டுரைகளுக்கு சென்று அவற்றைத் தமிழ் மொழிபெயர்த்தும் உருவாக்கலாம். எனினும் இணையவழி மொழிபெயர்ப்புக் கருவிகள் பயன்படுத்தலாகாது.
1. உருவாக்கிய கட்டுரைகளை உடனுக்குடன் இற்றை செய்யுங்கள்.
1. ஏனையோர் எவற்றை உருவாக்கியுள்ளனர் என்பதைக் கவனியுங்கள். இரண்டு பேர் ஒரே தலைப்பில் கட்டுரை எழுத முடியாது.
1. மேலும், போட்டி தொடர்பாக எழும் கேள்விகளுக்குத் தெளிவோ, உதவியோ தேவைப்படின் பேச்சுப்பக்கத்தில் கேட்கலாம்.
1. வெற்றி நிச்சயம்!
<div></div>
# விக்கிப்பீடியா:புதுப்பயனர் போட்டி/உதவி

## தமிழில் எழுத

- தமிழில் எழுத செல்லினம், Gboard போன்ற செயலிகளைப் பயன்படுத்தலாம். Gboard செயலியில் நீங்கள் குரல் மூலமாகப் பேசியே தமிழில் எழுதலாம். உங்களுக்குத் தமிழ்த் தட்டச்சு தெரிந்திருக்க வேண்டிய அவசியம் இல்லை.  
<Noinclude>
</Noinclude>
# உரூக்

**உரூக்** (**Uruk** (; சுமேரியம்: *Unug*; அக்காதியம்: *Uruk*; , **'; அரமேயம் / எபிரேயம்:**'; , Ὀρέχ *Oreḥ*, **) உரூக் காலத்தில் (கிமு 4000 முதல் கிமு 3100 முடிய) சுமேரியாவின் (கீழ் மெசொப்பொத்தேமியா) பண்டைய நகரங்களில் உரூக் நகரமும் ஒன்றாகும். இப்பண்டைய நகரத்தின் தொல்லியல் களங்கள், தற்கால ஈராக் நாட்டின் தெற்கில் உள்ள முத்தன்னா ஆளுநரகத்தில், சமாவா என்ற ஊரின் கிழக்கில் 30 கி.மீ. தொலைவில், யூப்பிரடீஸ் ஆற்றின் கரையில் உள்ளது.  
சுமேரியப் பண்பாட்டில் முக்கிய இடம் வகித்த உரூக் நகரம், கிமு 4,000 முதல் கிபி 700 வரை புகழுடன் விளங்கியது. உரூக் நகரம், கிமு 2,900ல் புகழின் உச்சத்தில் இருந்த போது, 6 சதுர கிலோ மீட்டர் பரப்பளவில் 50,000 முதல் 80,000 வரையிலான குடியிருப்புகள் கொண்டிருந்தது.  
2016ல் உரூக் நகரத் தொல்லியல் களத்தை, யுனெஸ்கோ நிறுவனம், உலகப் பாரம்பரியக் களமாக அறிவித்துள்ளது.
# உரூக்

## வரலாறு

மெசொப்பொத்தேமியாவின் விரிவாக்கப்பகுதிகள், கிமு 3600-3200 ]]  
கிமு 4000–3200-இல், உரூக் காலத்தின் போது, உரூக் நகரம், நகர இராச்சியமாக உருவாகத் தொடங்கியது. பண்டைய இலக்கியங்களும், தொன்ம வரலாறுகளும், சுமேரிய மன்னர் கில்கமெஷின் தலைநகரான உரூக் நகரம் இருந்தது எனக்குறிப்பிடுகிறது. மேலும் யூதர்களின் பழைய ஏற்பாட்டின் தொடக்க நூலின் 10:10ல், மன்னர் நிம்ரோத் ஆட்சியில், உரூக் நகரம் தலைநகரமாக இருந்தது எனக் குறிப்பிட்டுள்ளது.
# உரூக்

## தொல்லியல் களம்

வின் பண்டைய உரூக், பாபிலோன், நினிவே, அசூர், அக்காத், மாரி, கிஷ், சூசா, நிப்பூர், லார்சா, நிம்ருத், ஊர், போர்சிப்பா மற்றும் சிப்பர் நகரங்களைக் காட்டும் வரைபடம்]]  
உரூக் தொல்லியல் களம், தற்கால ஈராக் நாட்டின், பண்டைய ஊருக்கு, வடகிழக்கே 50 கி.மீ. தொலைவில், பரப்பளவில் உள்ளது.
# உரூக்

## இதனையும் காண்க

- ஹலாப் பண்பாடு
- உபைதுகள் காலம்
- உரூக் காலம்
- செம்தேத் நசிர் காலம்
- ஹலாப் பண்பாடு
- அசுன்னா பண்பாடு
- சமார்ரா பண்பாடு
- யாஸ் பண்பாடு
- மெசபடோமியா
- கில்கமெஷ்
- கில்கமெஷ் காப்பியம்
- பண்டைய அண்மை கிழக்கின் நகரங்கள்
# கே. ஏ. எம். முகம்மது அபூபக்கர்

**கே. ஏ. எம். முகம்மது அபூபக்கர்** (*K. A. M. Muhammed Abubacker*) என்பவர் ஒரு தமிழக அரசியல்வாதியாவார். இவர் தூத்துக்குடி மாவட்டம் காயல்பட்டினத்தில் கே.எல்.டி. அஹ்மது-டி.ஒ. அஹ்மது ஆய்ஷா ஆகிய தம்பதியினருக்கு மூன்றாவது மகனாக 06-09-1971 அன்று பிறந்தார்.
# கே. ஏ. எம். முகம்மது அபூபக்கர்

## கல்வி

12ம் வகுப்பு வரை காயல்பட்டினம் முஹிய்யத்தீன் மெட்ரிக்குலேஷன் மேல்நிலைப்பள்ளியில் படித்தார். சென்னை புதுக்கல்லூரியில் பி.எஸ்.சி.(வேதியியல்) படித்தார்.
# கே. ஏ. எம். முகம்மது அபூபக்கர்

## இந்திய யூனியன் முஸ்லிம் லீகில்

முஸ்லிம் லீக் குடும்பத்தில் பிறந்த இவர் 1986ஆம் ஆண்டு இந்திய யூனியன் முஸ்லிம் லீகில் உறுப்பினரானார். 1990ஆம் ஆண்டு சென்னை பெரியமேடு கிளையில் செயலாளர், சென்னையில் மாணவர்களை ஒன்று திரட்டி ‘மாணவர் பேரவை’யை தமிழகத்தில் துவங்கி அதன் மாநில அமைப்பாளராக தேர்வு செய்யப்பட்டார். தொடர்ந்து 1994ஆம் ஆண்டு முஸ்லிம் இளைஞர் லீகின் தேசிய செயல்பாட்டு குழு உறுப்பினர். 2008ஆம் ஆண்டில் மாநில தலைமை நிலைய செயலாளராகவும், 11.07.2009 முதல் மாநில பொதுச்செயலாளராக பணியாற்றி வருகின்றார். மணிச்சுடர் தமிழ் நாளிதழின் நிர்வாக இயக்குநர் மற்றும் வெளியீட்டாளராக 06.11.2009 முதல் பணியாற்றி வருகின்றார்.
# கே. ஏ. எம். முகம்மது அபூபக்கர்

## சட்டமன்ற உறுப்பினராக

2016 ஆம் ஆண்டு நடைபெற்ற சட்ட மன்ற தேர்தலில் திருநெல்வேலி மாவட்டம் கடையநல்லூர் சட்டமன்றத் தொகுதியில் இந்திய யூனியன் முஸ்லிம் லீக் கட்சியின் சார்பாக திராவிட முன்னேற்ற கழக கூட்டனியில் போட்டியிட்டு வெற்றி பெற்றார்.
# சக்கரக்கட்டி

***சக்கரக்கட்டி*** (*Sakkarakatti*) என்பது 2008 இல் வெளியான நகைச்சுவை காதல் திரைப்படம். இயக்குநர் கலாபிரபு இயக்கத்தில், கலைப்புலி எஸ். தாணு தயாாிப்பில் வெளிவந்த இந்த திரைப்படத்தில் சாந்தனு பாக்யராஜ், இஷிடா சர்மா, வேதிகா குமார் ஆகியோர் முதன்மை கதாபாத்திரத்தில் நடித்துள்ளனர்.  
இத்திரைப்படத்திற்கு ஏ.ஆா்.ரகுமான் இசையமைத்துள்ளாா். இந்த படத்தில் இடம்பெறும் "டாக்ஸி டாக்ஸி" எனும் பாடல் மிகவும் பிரபலம் அடைந்தது. இந்த திரைப்படம் செப்டம்பர் 26, 2008 ஆம் ஆண்டு திரையிடப்பட்டது.
# சக்கரக்கட்டி

## இசை

| 1 | "சின்னம்மா சிலக்கம்மா" | பென்னி தயாள், சின்மயி | பா. விஜய் | 05:36 |
| --- | --- | --- | --- | --- |
| 2 | "ஏலே" | நரேஷ் ஐயர், கிரிஷ் | வாலி | 05:55 |
| 3 | "ஐ மிஸ் யூ டா" | சின்மயி, இந்தாய் ஹாசா | நா. முத்துக்குமார் | 06:05 |
| 4 | "மருதாணி" | ஏ. ஆர். ரகுமான், மதுஸ்ரீ, என்ரி குருவிலா | நா. முத்துக்குமார் | 06:27 |
| 5 | "நான் எப்போது" | ரீனா பரத்வாஜ் | பா. விஜய் | 04:42 |
| 6 | "டாக்ஸி டாக்ஸி" | ஜாவத் அலி, விவியன் சாய்க்சு, பிளேசு, பென்னி தயாள் | வாலி, விவியன் சாய்க்சு, பிளேசு | 05:46 |
# கோபுர வாசலிலே

**கோபுர வாசலிலே** (Gopura Vasalile) 1991 இல் வெளிவந்த ஒரு தமிழ்த் திரைப்படம். இப்படத்தை எழுதி இயக்கியவர் பிரியதர்சன். இது இவரது இயக்கத்தில் வெளிவந்த முதல் தமிழ்மொழி படமாகும். இதை மு. க. தமிழரசு தயாரித்துள்ளார். இப்படத்தில் கார்த்திக், பானுப்ரியா, சுசித்ரா முரளி , நாசர், ஜனகராஜ் , சார்லி, ஜீனியர் பாலையா, வி. கே. ராமசாமி , சுகுமாரி மற்றும் பூர்ணம் விஸ்வநாதன் முதலியோர் நடித்துள்ளனர். மோகன்லால் ஒரு பாடல் காட்சியில் நடித்துள்ளார். இப்படத்திற்கு இளையராஜா இசையமைத்துள்ளார்., பி. சி. ஸ்ரீராம் ஒளிப்பதிவு செய்துள்ளார்.இத்திரைப்படத்தின் சில காட்சிகள் மலையாள மொழியில் 1990ம் வருடம் வெளிவந்த "பாவம் பாவம் ராஜகுமாரன்" திரைப்படத்திலிருந்து எடுக்கப்பட்டிருக்கிறது. இது தமிழ் மொழியில் சோகம் இழையோடிய நகைச்சுவை படங்களுக்கு உதாரணமாக உள்ளது. "கோபுர வாசலிலே" திரைப்படம் பாக்ஸ் ஆபிஸில் நல்ல வரவேற்பை பெற்றதுடன், தமிழ் நாட்டில் உள்ள திரையரங்குகளில் 100 நாட்கள் வெற்றிகரமாக ஓடியது.
# கோபுர வாசலிலே

## கதை சுருக்கம்

மனோகர் கார்த்திக் உள்ளூரில் ஆசிரியராக இருக்கிறான். அவன் தனது நண்பர்கள் (நாசர்), ஜீனியர் பாலையா,மற்றும் சார்லி ஆகியோருடன் வாழ்ந்து வருகிறான். மனோகர் தன் காதலி கஸ்தூரியை சுசித்ரா மகிழுந்து விபத்தில் பறிகொடுத்ததால் மிகுந்த சோகத்தில் இருக்கிறான். அவனது நண்பர்கள் ஊதாரித்தனமாக செலவு செய்துகொண்டு பிற பெண்களுடன் சுற்றித் திரிகின்றனர். அவ்வாறு களியாட்டங்களில் இருந்தபோது இராணுவ அதிகாரியின் (வி. கே. ராமசாமி ) மகளான கல்யாணியிடம் பானுப்ரியா தவறாக நடக்க முயற்சிக்கின்றனர். அதற்காக தண்டிக்கப்படுகின்றனர். மனோகர் நண்பர்களின் குணத்தைக் கண்டு அருவருப்படைந்து அவர்களைக் கண்டிக்கிறான்.  
அதனால் நண்பர்கள் மனோகரை பழிவாங்க எண்ணுகிறார்கள். அவர்கள் வங்கியில் வேலை பார்க்கும் ஜனகராஜின் உதவியோடு பெயரில்லாமல் சில காதல் கடிதங்களை மனோகருக்கு அனுப்புகின்றனர். அதில் கல்யாணி மனோகர் மேல் காதல் கொண்டிருப்பதாக எழுதியிருந்தது. அக்கடிதங்களை உண்மை என்று மனோகர் நம்பியதனால் நண்பர்களது யுக்தி வெற்றியடைந்தது.  
இதற்கிடையில், சில நிகழ்ச்சிகளின் வாயிலாக மனோகரின் குணங்களை அறிந்து, அவனை திருமணம் செய்துகொள்ள விரும்பி, கல்யாணி தன் தந்தையின் உதவியை நாடுகிறாள். ஆனால் மனோகரது நண்பர்கள் கல்யாணி ஒரு வேசி என்று பொய்யான ஆதாரங்களைக் காட்டி அவனைத் தடுக்கின்றனர். மனோகரும் அவர்களது மோசடியை உண்மை என்று நினைத்து திருமண ஏற்பாடுகளை நிறுத்துகிறான்.  
தனது வாழ்க்கையில் இரு முறை காதல் தோல்வி ஏற்பட்டதால் மனோகர் ஒரு உணவு விடுதியில் தற்கொலை செய்துகொள்ள முயல்கிறான். இதை அறிந்த அவனது நண்பர்கள் அவன் இறந்துவிட்டதாக நினைத்து போலீசாரிடமிருந்து தப்பிப்பதற்காக அந்த ஊரை விட்டு வெளியேறுகின்றனர். இறுதியில் மனோகர் காவல் துறையினரால் காப்பற்றப்பட்டு, கல்யாணியுடன் சேர்கிறான். பிறகு, தன் நண்பர்களை மன்னித்து, மலை மேல் கட்டியிருக்கும் தன் வீட்டிற்கு விருந்துண்ண அழைக்கிறான்.
# கோபுர வாசலிலே

## நடிகர்கள்

- கார்த்திக்- மனோகர்
- பானுப்பிரியா - கல்யாணி
- சுசித்ரா முரளி- கஸ்தூரி
- நாசர்- மனோகர் நண்பர்
- சனகராஜ்-வங்கி எழுத்தர்
- சார்லி - மனோகர் நண்பர்
- ஜூனியர் பாலையா - மனோகர் நண்பர்
- வி. கே. ராமசாமி- கல்யாணி தந்தை
- நாகேஷ்
- சுகுமாரி- மனோகர் அம்மா
- பூர்ணம் விஸ்வநாதன்
- மோகன்லால்- கௌரவத்தோற்றம்
# கோபுர வாசலிலே

## பாடல்கள்

இத்திரைப்படத்திற்கு இளையராஜா இசையமைத்திருந்தார். "காதல் கவிதைகள்" என்ற பாடல் மாயாமாளவகௌளை இராகத்திலும், "நாதம் எழுந்ததடி" என்ற பாடல் சிறீரஞ்சனி இராகத்திலும், "தாலாட்டும் பூங்காற்று" என்ற பாடல் சிம்மேந்திரமத்திமம் இராகத்திலும் அமைக்கப்பட்டது.  
| "காதல் கவிதைகள்" | எஸ். பி. பாலசுப்பிரமணியம், சித்ரா | பிறைசூடன் |  |
| --- | --- | --- | --- |
| "கேளடி என் பாவையே" | எஸ். பி. பாலசுப்பிரமணியம் | பிறைசூடன் |  |
| "நாதம் எழுந்ததடி" | எஸ். ஜானகி, கே. ஜே. யேசுதாஸ் | பிறைசூடன் |  |
| "பிரியசகி ஓ" | மனோ, எஸ். ஜானகி | வாலி |  |
| "தேவதை போல் ஒரு" | தீபன் சக்ரவர்த்தி, மனோ, மலேசியா வாசுதேவன், எஸ். என். சுரேந்தர் | வாலி |  |
| "தாலாட்டும் பூங்காற்று" | எஸ். ஜானகி | வாலி | } |
# விஜய் அசாரே கிண்ணம்

**விஜய் அசாரே கோப்பை** (The Vijay Hazare Trophy) ரஞ்சிக் கோப்பை ஒருநாள் போட்டி எனவும் அழைக்கப்படும் இந்தத் தொடரானது குறைந்த பட்ச ஓவர்களைக் கொண்டு விளையாடப்படும் ஒரு உள்ளூர்ப் போட்டித் தொடராகும். இதில் ரஞ்சிக் கோப்பையில் விளையாடும் அணிகள் இதில் விளையாடுகின்றன. இது 2002- 2003 ஆம் ஆண்டு முதலாக விளையாடப்பட்டு வருகிறது. விஜய் அசாரேவின் நினைவாக இந்தப் பெயர் வைக்கப்பட்டுள்ளது.  
இந்தத் தொடரில் தமிழகத் துடுப்பாட்ட அணி 5 முறை கோப்பை வென்று அதிகமுறை கோப்பை வென்றவர்கள் பட்டியலில் முதலிடம் பிடித்துள்ளது. 2018 -19 ஆம் ஆன்டிற்கான விஜய் அசாரே துடுப்பாட்டத் தொடரின் இறுதிப் போட்டியில் தில்லித் துடுப்பாட்ட அணியை வீழ்த்தி மும்பை அணி வாகையாளரானது.
# கண்ணாடி வீடு

**கண்ணாடி வீடு** அல்லது **ஜான்சன் வீடு** (**Glass House**, or **Johnson house** ) என்பது அமெரிக்காவின் கனெக்டிகட், நியூ கானானில், பொன்னஸ் ரிட்ஜ் சாலையில் உள்ள ஒரு வரலாற்று இல்ல அருங்காட்சியகமாகும். இதை 1948 - 49இல் பிலிப் ஜான்சன் தனது சொந்த பயன்பாட்டுக்கான வீடாக வடிவமைத்தார். 1947இல் நியூயார்க் நவீனக்கலை அருங்காட்சியகத்தில் லுட்விக் மீஸ் வான் டெர் ரோவின் ஒரு கண்காட்சியில் கண்ணாடி மாளிகையின் ஒரு மாதிரி வடிவத்தை ஜான்சன் பார்த்தார். இதனால் நவீன கட்டிடக்லை மீது ஜான்சனுக்கு ஆர்வம் ஏற்பட்டது. இதையடுத்து ஜான்சன் மலைகள் சூழ்ந்த நியூ கானான் பகுதியில் தனக்குச் சொந்தமான 49 ஏக்கரில் இந்தக் கண்ணாடி வீட்டை வடிவமைத்தார். இது இவரது காலத்துக்கப் பிறகு 1997ஆம் ஆண்டில் தேசிய வரலாற்று அடையாளமாக அறிவிக்கப்பட்டது. இது இப்போது வரலாற்றுப் பாதுகாப்புக்கான தேசிய அறக்கட்டளைக்கு சொந்தமானதாக உள்ளது. இந்த அமைப்பானது பொதுமக்கள் பார்வைக்குக் கண்ணாடி வீட்டைத் திறந்துள்ளது.  
இந்த வீடானது கண்ணாடி, எஃக்கு போற்றவற்றால் இணைத்து உருவாக்கப்பட்டது ஆகும். இதுபோன்ற கட்டிடங்களைக் கட்ட போதிய உபகரணங்கள் இல்லாத அக்காலத்தில் கட்டப்பட்ட இக்கட்டடமானது இன்றைய கண்ணாடிக் கட்டிடங்களுக்கு முன்னோடியாக உள்ளது. 58 வயதில் ஓய்வுபெற்ற ஜான்சன், 1960 ஆம் ஆண்டு முதல் அவரது நீண்ட கால தோழரான டேவிட் விடனியுடன் அவர் முதன் முதலில் கட்டிய இந்த கண்ணாடி வீட்டில் தன் இறுதிக் காலம் வரை வாழ்ந்தார். மேலும் இங்கு ஏராளமான கலைப்படைப்புகளையும் சேகரித்தது வைத்திருந்தார். இந்த கண்ணாடி வீட்டைச் சுற்றி விருந்தினர் இல்லம், கலைக்கூடம், சிற்பக்கூடம், பிலிப் ஜான்சனின் அலுவலகம், செங்கலால் கட்டப்பட்ட மற்றொரு வீடு என பிலிப் ஜான்சன் தன்னுடைய எண்ண ஒட்டங்களுக்கு ஏற்ப அப்பகுதியில் மொத்தம் 14 கட்டிடங்களை அவர் வடிவமைத்தார்.
# கண்ணாடி வீடு

## வீடு

இந்தக் கண்டாடி வீடானது தெருவின் பார்வையில் இருந்து விலகி உள்ளதாக அமைக்கப்பட்டுள்ளது. இந்தக் கண்ணாடி வீட்டைச் சுற்றியுள்ள ஓக் மரங்கள், புல்வெளி, மேடு பள்ளமாக உள்ள மலைச்சரிவு ஆகியவை வரும் சுற்றுலாப் பயணிகளின் கண்களுக்கு இயற்கையோடு ஒன்றிணைந்திருப்பது போன்ற காட்சியைத் தருகிறது. செவ்வக வடிவில் கண்ணாடிநில் சூழப்பட்ட இக்கட்டிடமானது நீளத்துடனும், அகலத்துடனும், 10½ feet (3.2 m) உயரத்துடனும் உள்ளது. படுக்கை அறை, சமையலறை, நூலகம், முதன்மை அறை என ஒரு வீட்டில் இருக்கவேண்டிய எல்லா அம்சங்களும் இந்தக் கண்ணாடியால் அமைக்கப்பட்ட வீட்டில் உள்ளன. வீட்டின் ஒரத்தில் அமைக்கப்பட்டுள்ள பெரிய தூண்தான் இந்த வீட்டுக்குப் பக்கபலமாக உள்ளது. இந்தத் தூணின் ஒருபுறம் கழிவறையும் மற்றொருபுறம் கணப்பு அடுப்பும் உள்ளது. இதனுடன் செங்கலால் கட்டப்பட்ட மற்றொரு வீட்டையும் இவர் வசிக்கப்பயன்படுத்தினார் (பின்னர் கண்ணாடி வீடானது பொழுதுபோக்கு பயன்பாட்டுக்கு மட்டுமே பயன்படுத்தப்பட்டது).  
கண்ணாடி வீட்டின் தரையில் பதிக்கப்பட்டுள்ள சிகப்பு செங்கற்கள் மீன்முள் வடிவ குறுக்கு முறையில் பதிக்கப்பட்டுள்ளது.
# முனைய துணைக்கோள் ஏவுகலம்-சி43

**முனைய துணைக்கோள் ஏவுகலம்-சி43 (**The PSLV-C43 ) என்பது முனைய துணைக்கோள் ஏவுகல திட்டத்தின் 45 ஆவது ஏவுதல் ஆகும். இந்த ஏவுகலத்தில் சூரியவிணக்கப் பாதையில் படம்பிடிக்கக் கூடிய முதன்மை தாங்குசுமை கொண்ட அதிநிறமாலைக் கூறாக்க படமாக்கல் செயற்கைக்கோள் உட்பட 31 செயற்கைக்கோள்கள் விண்ணில் ஏவப்பட்டன. ஆந்திரப் பிரதேசம்,ஸ்ரீஹரிக்கோட்டா, சதீஸ் தவான் விண்வெளி மையத்தில் இருந்து நவம்பர் 29, 2018 இல் இந்திய விண்வெளி ஆய்வு மையத்தினால் இந்த ஏவுகலம் விண்ணில் ஏவப்பட்டது.
# முனைய துணைக்கோள் ஏவுகலம்-சி43

## நோக்கம்

இந்த ஏவுகலத்துடன் அனுப்பப்படும் 31 செயற்கைக் கோள்களில் 1 செயற்கைக் கோள் இந்தியாவினுடையதும் மற்ற 30 செயற்கைக் கோள்கள் வெளிநாடுகளுடையதும் ஆகும். வெளிநாடுகளின் செயற்கைக் கோள்களில் ஆசுதிரேலியா, கனடா, கொலம்பியா, நெதர்லாந்து, இசுபெயின், பின்லாந்து, மலேசியா ஆகிய நாடுகளின் செயற்கைக் கோள்கள் தலா ஒன்றும், அமெரிக்காவின் 23 செயற்கைக் கோள்களும் அடங்கும்.
# முனைய துணைக்கோள் ஏவுகலம்-சி43

## இந்திய செயற்கைக் கோளின் சிறப்பம்சங்கள்

இந்திய செயற்கைக் கோளானது, இந்தியாவின் வேளாண்மை, வனப்பகுதி, கடலோரப் பகுதி, உள்நாட்டு நீர்நிலைகள், மண்ளம் மற்றும் இராணுவ உளவுப்பணிக்காக அதிநிறமாலைப்பிரிதிறன் கொண்ட பிம்பமாக்குதல் திறனைக் கொண்ட புவி கண்காணிப்பு செயற்கைக் கோளாகும்.
# மைய விழித்திரை நரம்பு அடைப்பு

மைய விழித்திரை நரம்பு ( central retinal vein ) என்பது மைய விழித்திரை தமனி, சிரைக்கு இணையானதாகும். இது கண்ணின் விழித்திரையில் இரத்தத்தை எடுத்துச் செல்லும் முக்கிய நரம்பாக உள்ளது. இதில் அடைப்பு ஏற்படும்போது, அதை **மைய விழித்திரை நரம்பு அடைப்பு** (**central retinal vein occlusion**, also **CRVO**) என்கிறார்கள். இந்த நரம்பில் அடைப்பு ஏற்படுவதால் பார்வை வெகுவாகப் பாதிக்கப்படுகிறது. இந்த நரம்பில் அடைப்பு ஏற்படும்போது புதிய இரத்தக்குழாய்கள் உருவாகின்றன. இந்த இரத்தக்குழாய்கள், கசியும் தன்மை உடையதால் பார்வை கடுமையாகப் பாதிக்கப்படுகிறது. மேலும், விழித்திரையில் உள்ள ‘மேக்குலா’ என்ற பகுதி வெகுவாகப் பாதிக்கப்பட்டு அதில் வீக்கமும் ஏற்படுகிறது. இதனால் கண் அழுத்த நோய் ஏற்படக்கூடும்.
# மைய விழித்திரை நரம்பு அடைப்பு

## சிகிச்சை

இதற்கான சிகிச்சையானது புதிய ரத்தக்குழாய் வளர்ச்சியைத் தடுக்கக்கூடிய மருந்தைக் கண்ணுக்குள் செலுத்துவது ஆகும். மேக்குலாவில் ஏற்பட்ட வீக்கமும் இதனால் குறைகிறது. வயதானவர்களைக் காட்டிலும் வயது குறைவானவர்களுக்கு இந்தப் பிரச்சினை ஏற்படும்போது, சிகிச்சைக்குப் பின் பார்வை கிடைப்பதற்கான வாய்ப்பு சற்றுக் கூடுதலாக உள்ளது.
# கயால்

**மிதுன்** என்றழைக்கப்படும் **கயால்** என்பது மாட்டு இனத்தை சேர்ந்த பழக்கப்படுத்தப்பட்ட பெரிய விலங்கு ஆகும். இது இந்தியாவின் வடகிழக்கு மாநிலங்களிலும் வடக்கு மியன்மரிலும் பங்களாதேஷிலும் சீனாவின் யுனான் மாகாணத்திலும் பரவியுள்ளது.  
இதன் தோற்றம் குறித்து இருவேறு கருத்துகள் நிலவுகின்றன
- இது கடமா என்னும் காட்டு மாட்டினை பழக்கப்படுத்தி வந்திருக்கலாம். ஆனால் இன்றுவரை இது நிரூபிக்கப்படவில்லை. கடமாவிலிருந்து காயல் பல குறிப்பிடத்தக்க அம்சங்களில் வேறுபடுகிறது.  
கயால்கள் மலைக்காடுகளில் பெரும்பாலும் வாழ்கின்றன. மலைப்பகுதிகளில் வாழும் தெற்காசிய இனக்குழுக்களில் திரிபுரா, மிசோரம், அசாம், அருணாச்சலப் பிரதேசம், நாகாலாந்து பல குழுக்கள் இவற்றை வீட்டுவிலங்காக வளர்த்துவருகின்றனர். மேலும் சிட்டகாங்க் மலைப்பகுதிகளிலும் இவை காணப்படுகின்றன. வடக்கு மியன்மரில் கச்சின் மாநிலத்திலும் யுனான் மாநிலத்தில் துரங் மற்றும் சல்வீன் ஆற்றுப்பள்ளத்தாக்குப் பகுதிகளிலும் காணப்படுகிறது. அருணாச்சலப் பிரதேசம், நாகாலாந்து ஆகிய மாநிலங்களின் மாநில விலங்கு இதுவே ஆகும். மேலும் அருணாச்சல பிரதேச மக்களின் வாழ்க்கையில் இந்த கயால் இரு முக்கியப் பங்கு வகிக்கிறது.
# ஆதி மக்கள்

**ஆதி மக்கள்** என்பவர்கள் இந்தியாவின் அருணாச்சல பிரதேசத்தை பூர்வீகமாகக் கொண்ட ஒரு பெரும்பான்மை இனக்குழு ஆகும். ஆதி என்பது மலை மனிதன் என்று பொருள் படுமாம். இவர்களில் சில ஆயிரம் பேர் சீனாவின் திபெத் தன்னாட்சிப் பகுதியிலும் வசிக்கிறார்கள்.  
இந்த இனக்குழு சீன அரசு ஏற்பு பெற்ற 56 இனக்குழுக்களுள் ஒன்றாகும். இந்த இனக்குழுவில் மொத்தம் 2 லட்சத்து 50 ஆயிரம் மக்கள் இருக்கலாம்என்று கணிக்கப்படுகிறது. அரிசி பயிரிடுதல் இவர்களது தொழில். இவர்களது மொழி ஆதி இவர்கள் தோன்யி -போலோ என்னும் பழங்குடி மதத்தை பின்பற்றுகிறார்கள்.  
- பிபிசி: ஆதி மக்கள்
# போரி பழங்குடி

**போரி பழங்குடி** என்பது அருணாச்சலப் பிரதேசத்தில் வாழும் மக்கள் இனத்தைச் சேர்ந்த ஒரு பழங்குடி இனமாகும். இவர்கள் அருணாச்சலப் பிரதேசத்தில் கிழக்கு சியாங், மேல் சியாங், மேற்கு சியாங் மாவட்டங்களில் வாழ்கின்றனர். நெல் பயிரிடுவது இவர்களது முக்கிய தொழில். நெல் இவர்களது முதன்மை உணவாகும்.
# நிரஞ்சன் பிரசாத் சக்கரவர்த்தி

**நிரஞ்சன் பிரசாத் சக்கரவர்த்தி** (**Niranjan Prasad Chakravarti**) (1 சூலை 1893 &ndash; 19 அக்டோபர்1956) கல்வெட்டியல் மற்றும் தொல்லியல் அறிஞரான இவர், இந்தியத் தொல்லியல் ஆய்வகத்தின் தலைமை இயக்குநராக 1948 முதல் 1950 வரை பணியாற்றியவர்.
# நிரஞ்சன் பிரசாத் சக்கரவர்த்தி

## பணிகள்

1929ல் தமிழ்நாட்டின், உதகமண்டலத்தில் கல்வெட்டியல் துறையில் உதவி கண்காணிப்பாளராக பணியில் சேர்ந்தார். 1934ல் இந்திய அரசில் தலைமை கல்வெட்டியலாளராக பணி உயர்த்தப்பட்டார்.  
1940ல் இந்தியத் தொல்லியல் ஆய்வகத்தின் துணைத் தலைமை இயக்குநராக பணியேற்றார். 1945ல் இந்தியத் தொல்லியல் ஆய்வகத்தின் இணை தலைமை இயக்குநராக பணியேற்றார். பின்னர் மோர்டிமேர் வீலருக்குப் பின் 1948ல் இந்தியத் தொல்லியல் ஆய்வகத்தின் தலைமை இயக்குநராக பதவி உயர்வு பெற்று, 1950ல் பணி ஓய்வு பெற்றார்.  
பணி ஓய்வுக்குப் பின்னர் இந்தியத் தொல்லியல் துறையின் ஆலோசகராக 1952 முடிய பணியாற்றினார்
# நிரஞ்சன் பிரசாத் சக்கரவர்த்தி

## எழுதிய நூல்கள்

- India and Central Asia
- India and Java
# காந்தாராவ்

**காந்தாராவ்** தெலுங்கு மொழியில் 400 திரைப்பங்களுக்கு மேல் நடித்துள்ளார். ஆந்திர மாநிலம் குடிபந்தா என்ற கிராமத்தில் 1923ம் ஆண்டு பிறந்த இவர், 1951ம் ஆண்டு நிர்தோஷி என்ற படத்தின் மூலம் தெலுங்கு திரையுலகில் அறிமுகமானார். அவர் நடித்த பல திரைப்படங்களில் எம்.ஜி.ஆரைப் போல வாள் சண்டை போடுவார். இதனால் ஆந்திர எம்.ஜி.ஆர். என்று ரசிகர்கள் அழைத்தனர் என்பது குறிப்பிடத்தக்கது. இயக்குநர் விட்டலாச்சாரியா இயக்கத்தில் பல திரைப்படங்களில் நடித்துள்ளார். இவர் 22 மார்ச் 2009 அன்று புற்று நோயால் மறைந்தார்.
# ஏ. ஒய். எஸ். பரிசுத்த நாடார்

**ஏ.ஒய்.எஸ்.பரிசுத்த நாடார்** (A. Y. S. Parisutha Nadar) இவர் ஒரு இந்திய அரசியல்வாதி ஆவார். இவர் தஞ்சாவூர் தொகுதியில் இருந்து காங்கிரசு கட்சியின் வேட்பாளராக சென்னை மாகாணத்திற்கு தேர்ந்தெடுக்கப்பட்ட சட்டசபையில் உறுப்பினராக இருந்தார். 1946, 1957 மற்றும் 1967 ஆகிய ஆண்டுகளில், இவர் தஞ்சாவூர் சட்டமன்றத் தொகுதியிலிருந்து இருந்து மூன்று முறை தேர்ந்தெடுக்கப்பட்டார்.
# ஏ. ஒய். எஸ். பரிசுத்த நாடார்

## பிறப்பு

தஞ்சாவூரில் 1909ம் ஆண்டு ஏப்ரல் மாதம் 13ம் தேதி A.யாகப்ப நாடார் - ஞானம்மாள் தம்பதியருக்கு மகனாகப் பிறந்தார். இவருக்கு உடன்பிறந்த ஒரு சகோதரரும், ஒரு சகோதரியும் உண்டு.  
இவருடைய காலத்தில் தஞ்சை மக்கள் விவசாயத்தினை அதிகம் நம்பி இருந்தனர். வேறு தொழில்கள் மற்றும் உயர் கல்வி நிறுவனங்களின் பற்றாக்குறை அதிகம் இருந்தன. காமராஜர் ஆட்சி காலத்தில் தஞ்சாவூர் மருத்துவக் கல்லூரி உருவாக காரணமாக விளங்கினார்.
# ஏ. ஒய். எஸ். பரிசுத்த நாடார்

## கல்வி

தஞ்சாவூரின் புனித அந்தோனியார் உயர்நிலைப்பள்ளியில் தனது பள்ளிப் படிப்பை முடித்தார். திருச்சிராப்பள்ளியில் உள்ள புனித சூசையப்பர் கல்லூரியில் பட்டம் பெற்றார். இவர் படிப்பை போல் விளையாட்டிலும் சிறந்து விளங்கினார்.
# ஏ. ஒய். எஸ். பரிசுத்த நாடார்

## சட்டமன்ற உறுப்பினர்

இவர் 1946 ஆம் ஆண்டில் முதல் முறையாக சென்னை மாகாணச் சட்டமன்ற உறுப்பினராகத் தேர்ந்தெடுக்கப்பட்டார். தொடர்ந்து 1957,1967 ல் நடந்த சட்டமன்றத் தேர்தல்களில், தஞ்சாவூர் சட்ட மன்றத் தொகுதியிலிருந்து வெற்றி பெற்று சட்டமன்ற உறுப்பினராக தேர்வு செய்யப்பட்டார். 1962ல் நடைபெற்ற சட்டமன்ற தேர்தலில் திமுக தலைவர் மு. கருணாநிதியை எதிர்த்து போட்டியிட்டு குறைந்த வாக்கு வித்தியாசத்தில் தோல்வியுற்றார்.
# ஏ. ஒய். எஸ். பரிசுத்த நாடார்

## அரசியல் சட்ட அவையில்

நாடு சுதந்திரம் அடைவதற்கு முன்னர் இந்திய அரசியலமைப்பின் கீழ் "சிறுபான்மையினரின் உரிமைகளை பாதுகாப்பதற்காக" ஜெரோம் டி சூசா என்பவர் தலைமையில் உருவாக்கப்பட்ட சிறப்பு குழுவில் அங்கம் வகித்து அரிய பணியாற்றியிருக்கிறார்.
# ஏ. ஒய். எஸ். பரிசுத்த நாடார்

## ராவ் சாகிப்

இவர் சிறப்பாக சமூக பணியாற்றியமைக்காக ராவ் சாகிப் பட்டம் பெற்றது குறிப்பிடத்தக்கது.
# ஏ. ஒய். எஸ். பரிசுத்த நாடார்

## இறப்பு

14 மே 1985 ஆம் ஆண்டு தனது 76 வயதில் இறப்பெய்தினார்.
# கே. ஆர். ரங்கம்மாள்

**கே. ஆர். ரங்கம்மாள்** (*K. R. Rangamma*; இறப்பு: 29 ஏப்ரல் 2022) பழம்பெரும் தமிழ்த் திரைப்பட நடிகை ஆவார். இவர் 500 இற்கும் மேற்பட்ட தமிழ், மலையாளம், இந்தி மொழி ஆகிய மொழித் திரைப்படங்களில் சிறு வேடங்களில் நடித்தவர் ஆவார். இவர் 2008-இல் பாட்டி வேடத்தில், வடிவேலுவுடன் நடித்த முனியாண்டி விலங்கியல் மூன்றாமாண்டு எனும் திரைப்படத்தின் நகைச்சுவை காட்சிகள் இரசிகர்களால் பாராட்டைப் பெற்றது.
இவர் *குட்டீம்மா* என்ற குறும்படம் ஒன்றிலும் நடித்திருந்தார்.
# கே. ஆர். ரங்கம்மாள்

## ஆரம்ப கால வாழ்க்கை

கே. ஆர். ரங்கம்மா கோயம்புத்தூர் மாவட்டம், அன்னூர், தெலுங்குப்பாளையத்தைச் சேர்ந்தவர். இவருடைய தந்தை நல்லி செட்டியார், தாயார் பொன்னம்மாள் ஆவார்கள். ரங்கம்மாவுக்கு 4 இளைய சகோதரிகள் இருந்தனர். திரைப்படங்களின் மீது ஏற்பட்ட ஈர்ப்பு காரணமாக, மேடை நாடகங்களிலும் நடித்து வந்தார். எம். ஜி. ஆரின் *விவசாயி* திரைப்படத்தின் மூலம் தமிழ்த் திரையுலகிற்கு அறிமுகமானார். தொடர்ந்து தமிழ் திரையுலகின் முன்னணி நடிகர்களான சிவாஜி கணேசன், கமல்ஹாசன், ரஜினிகாந்த், அஜித்குமார், விஜய் உட்பட பல நடிகர்களுடன் நகைச்சுவை மற்றும் குணச்சித்திர கதாபாத்திரங்களை ஏற்று நடித்துள்ளார்.
# கே. ஆர். ரங்கம்மாள்

## குடும்பம்

ரங்கம்மாவின் கணவர் ரங்கசாமி காவல் அதிகாரியாக இருந்தவர். அவர் 1987 திசம்பர் 21 அன்று காலமானார். (நடிகர் எம். ஜி. ஆர். இறப்பிற்கு 2 நாட்களுக்கு முன் இறந்தார்) இவர்கள் 6 பெண் பிள்ளைகளையும் 6 ஆண் பிள்ளைகளையும் பெற்றனர். தனது இறுதிக்காலத்தில் பிள்ளைகளின் ஆதரவின்றி, உணவுக்காக மெரினா கடற்கரையில் கைக்குட்டைகள் மற்றும் கைவினைப் பொருட்கள் விற்று வந்தார். பின்னர் வயது முதிர்வு, வறுமை காரணமாக சொந்த ஊரான தெலுங்குப்பாளையத்திற்கு திரும்பினார்.
# கே. ஆர். ரங்கம்மாள்

## மறைவு

ரங்கம்மாள் உடல்நலக் குறைவு காரணமாக 2022 ஏப்ரல் 29 அன்று தனது 89 ஆவது அகவையில் காலமானார்.
# கே. ஆர். ரங்கம்மாள்

## நடித்த தமிழ்த் திரைப்படங்கள்

- விவசாயி (1967)
- நம் நாடு (1969)
- என் அண்ணன் (1970)
- நான் ஏன் பிறந்தேன் (1972)
- நல்ல நேரம் (1972)
- சூரியகாந்தி (1973)
- நினைத்ததை முடிப்பவன் (1975)
- நீதிக்கு தலைவணங்கு (1976)
- மீனவ நண்பன் (1977)
- படிக்காதவன் (1985)
- பணக்காரன் (1990)
- ரோஜா (1992)
- சீவலப்பேரி பாண்டி (1994)
- அவள் வருவாளா (1998)
- ரோஜாவனம் (1999)
- அலைபாயுதே (2000)
- கி. மு (2008)
- முனியாண்டி விலங்கியல் மூன்றாமாண்டு (2008)
- படிக்காதவன் (2009)
- மகிழ்ச்சி (2010)
- காஞ்சனா (2011)
- பாட்டி (2013)
# மோகன் குமாரமங்கலம் அரசு மருத்துவக் கல்லூரி, சேலம்

**மோகன் குமாரமங்கலம் அரசு மருத்துவக் கல்லூரி, சேலம்** (Mohan Kumaramangalam Medical College - Salem) என்பது இந்தியாவில் தமிழ்நாட்டின் சேலம் மாவட்டத்தில் அமைந்துள்ள ஒரு மருத்துவக் கல்லூரி ஆகும். இக்கல்லூரியானது சென்னையில் அமைந்துள்ள தமிழ்நாடு டாக்டர் எம்.சி.ஆர். மருத்துவப் பல்கலைக்கழகம் கீழ் இயங்கிக் கொண்டிருக்கிறது. இது 1986 ஆம் ஆண்டு ஆரம்பிக்கப்பட்டது..
# மோகன் குமாரமங்கலம் அரசு மருத்துவக் கல்லூரி, சேலம்

## வரலாறு

- சேலம் மாவட்ட தலைமை அரசு மருத்துவமனையாக 1913-ல் இங்கிலாந்து அரசாங்கத்தால் கட்டப்பட்டது. ஒருங்கிணைந்த சேலம் மாவட்டத்தில் மக்கள் மற்றும் பிரித்தானிய அதிகாரிகளின் தேவைக்காக இந்த மருத்துவமனை கட்டப்பட்டது.
- 13 ஏக்கர் பரப்பளவில் இந்த மருத்துவமனை அமைந்துள்ளது.
- இந்தியப் பிரதமர் 1988 அக்டோபரில் இராசீவ் காந்தி அவர்களால் இம்மருத்துவக்கலலூரிக்கான அடிக்கல் நாட்டப்பட்டது.
- 1990ஆம் ஆண்டில் வெறும் 65 மாணவர்களுடன் கல்லூரி துவங்கியது.
- ஒருங்கிணைந்த சேலம் மாவட்டத்திலிருந்த திருச்செங்கோடு (தற்பொழுது நாமக்கல் மாவட்டம்) குமாரமங்கலம் என்ற ஊரில் பிறந்த மோகன் அவர்களின் நினைவாக மோகன் குமாரமங்கலம் மருத்துவக் கல்லூரி,சேலம் என்று பெயரிடப்பட்டது.
- 2013ஆம் ஆண்டு முதல் இளங்கலை மருத்துவ இடங்களின் எண்ணிக்கை 100ஆக அதிகரிக்கப்பட்டுள்ளது.
- இக்கல்லூரியின் வெள்ளி விழா 2015 ஆண்டு கொண்டாடப்பட்டது.
# மோகன் குமாரமங்கலம் அரசு மருத்துவக் கல்லூரி, சேலம்

## விரிவாக்கம்

65 மாணவர்களுக்கான இளநிலை மருத்துவ இடங்களுடன் துவங்கிய கல்லூரி 2013ஆம் ஆண்டு முதல் இந்த இடங்களின் எண்ணிக்கை 100ஆக அதிகரிக்கப்பட்டுள்ளது.
.
# சிறிய துணைக்கோள் ஏவுகலம்

**சிறிய துணைக்கோள் ஏவுகலம்** (**SSLV)** சிறிய செயற்கைக்கோள்களை - 500 கி.கி.க்கு குறைந்த கோள்பாதை அல்லது 300 கி.கி.யை சூரிய ஒளியின் சுற்றுப்பாதைக்கு செலுத்த இந்திய விண்வெளி ஆராய்ச்சிக் மையம் (இஸ்ரோ) மூலம் உருவாக்கப்பட்டு வரும் சிறிய வாகனம் ஆகும். டிசம்பர் 21, 2018 அன்று, துும்பாவில் உள்ள விக்ரம் சாராபாய் விண்வெளி மையம்தில் (VSSC) வாகன வடிவமைப்பு திட்டம் தயாரானது. 2019 மே மாதத்திற்குள் முதலாம் ஏவல் எதிர்பார்க்கப்படுகிறது என்றார் VSSC இயக்குநர் ஸ்.சோமநாத்.  
செயல்பாட்டு கட்டத்தில் நுழைந்தவுடன், வாகன உற்பத்தியும், வெளியீட்டு நடவடிக்கையும் ஆன்ட்ரிக்ஸ் கார்ப்பரேஷனுடன் இந்திய நிறுவனங்களின் கூட்டமைபோடு செய்யப்படும் என்று எதிர்பார்க்கப்படுகிறது.
# சிறிய துணைக்கோள் ஏவுகலம்

## வாகன விளக்கம்

இந்த வாகனம் பி.எஸ்.எல்.வியோடு ஒப்பிடும்போது சிறிய செயற்கைகோள்களை வணிக நோக்கத்துடன் வெகுகுறைவான விலையிலும், அதிக ஏவல் விகிதத்தோடும் ஏவ எண்ணி உருவாங்கப்படுகிறது.  
ஒப்பிடுகையில், ஒரு PSLV வெளியீடு 600 அதிகாரிகளை உள்ளடக்கியது, SSLV ஏவுகணை நடவடிக்கைகள் சுமார் ஆறு நபர்களின் சிறிய குழுவினால் நிர்வகிக்கப்படும். SSLV இன் தயார்படுத்தல் காலம் மாதங்களுக்குப் பதிலாக ஒரு வாரத்திற்கு குறைவாக இருக்கும் என எதிர்பார்க்கப்படுகிறது.  
வாகன பண்புகள்:  
- உயரம்: 34.0 மீட்டர்
- விட்டம்: 2.0 மீட்டர்
- வெகுஜன: 120 டன்கள்
# சிறிய துணைக்கோள் ஏவுகலம்

## ஏவல்கள்

| 7 ஆகஸ்ட் 2022
03:48 | SSLV-D1, முதல் மேம்பாட்டு ஏவல் | முதல் ஏவுதளம், சதீஸ் தவான் விண்வெளி மையம் | EOS 02
AzaadiSAT | 143&nbsp;kg | பூமியின் தாழ் வட்டப்பாதை | தோல்வி |  |
| --- | --- | --- | --- | --- | --- | --- | --- |
| 10 பிப்ரவரி 2023
03:48 | SSLV-D2, இரண்டாம் மேம்பாட்டு ஏவல் | முதல் ஏவுதளம், சதீஸ் தவான் விண்வெளி மையம் | EOS-07
Janus-1  
AzaadiSAT2 | 334&nbsp;kg | பூமியின் தாழ் வட்டப்பாதை | வெற்றி | } |
# 4-நைட்ரோபென்சால்டிகைடு

**4-நைட்ரோபென்சால்டிகைடு** (*4-Nitrobenzaldehyde*) என்பது C<sub>7</sub>H<sub>5</sub>NO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தில் ஒரு நைட்ரோ குழு பாரா-நிலையில் பதிலீடு செய்யப்பட்டு ஓர் ஆல்டிகைடுன் இணைந்திருக்கிறது.
4-நைட்ரோதொலுயீன் மற்றும் அசிட்டிக் நிரிலியிலுள்ள குரோமியம்(VI) ஆக்சைடும் வினைபுரிந்து நைட்ரோபென்சைல்டையசிட்டேட்டு உருவாகிறது. இதை எத்தனாலில் இருக்கும் கந்தக அமிலத்தால் நீராற்பகுப்பு செய்து 4- நைட்ரோபென்சால்டிகைடு தயாரிக்கப்படுகிறது  
:.
# கில்லியன்ஸ் வொண்டர்லேண்ட் பியர்

**கில்லியன்ஸ் வொண்டர்லேண்ட் பியர்** (*Gillians Wonderland Pier*) ஒரு வரலாற்று சிறப்புமிக்க கேளிக்கைப் பூங்கா ஆகும். இது *ஜெ கில்லியன்* என்பவரால் அமெரிக்க ஐக்கிய நாட்டில் உள்ள ஓசன் நகரம், நியூ செர்சி நகரில் 1929 ஆம் ஆண்டு உருவாக்கப்பட்டது.
# கில்லியன்ஸ் வொண்டர்லேண்ட் பியர்

## விளையாட்டுகள்

- நீர் சறுக்கு
- இயந்திர உருளை
- நீர் சறுக்கு படகு
- நீச்சல் குளம்
- ஊஞ்சல்
- தவளை குதிப்பான்
- இயந்திர புழு ஊர்தி
- இயந்திர சக்கரம்
- இயந்திர உயர்த்தி
- ஆடி இல்லம்
முதலிய இன்னும் பல பொழுதுபோக்கு விளையாட்டுகள் அடங்கும்.
# கில்லியன்ஸ் வொண்டர்லேண்ட் பியர்

## 1999 ஆம் ஆண்டு விபத்து

1999 ஆம் ஆண்டு இயந்திர உருளையின் இழுவை பகுதியில் ஏற்பட்ட கோளாறால் விபத்து ஏற்பட்டது இதில் இருவர் இறந்தனர் இருவர் காயமடைந்தனர்.
# மத்திய மாகாணம் (கென்யா)

**மத்திய மாகாணம்** (Kati) கென்யா நாட்டின் மாகாணங்களில் ஒன்றாக 2013 ஆம் ஆண்டு வரையில் இருந்தது. இது பரப்பளவை கொண்டது மேலும் நைரோபிக்கு வடக்கேயும், கென்யா மலைக்கு மேற்கேயும் அமைந்துள்ளது. இம் மாகாணத்தில் 2009 ஆம் ஆண்டு மக்கள் தொகை கணக்கெடுப்பின்படி 4,383,743 பேர் வசிக்கின்றனர்.. மத்திய மாகாணத்தின் தலைநகரம் நையிரி ஆகும். மத்திய மாகாணம் கிகுயூ மக்களின் மூதாதையர்கள் உருவான இடமாக கருதப்படுகிறது.
# டாக்டர் எஸ். என். எஸ். இராஜலட்சுமி கலை அறிவியல் கல்லூரி

**டாக்டர் எஸ். என். எஸ். இராஜலட்சுமி அறிவியல் கல்லூரி** (Dr. SNS Rajalakshmi College of Arts and Science) என்பது கோயம்புத்தூரில் உள்ள ஒரு தனியார் கல்லூரியாகும். இது 1999 ஆம் ஆண்டு 180 மாணவர்களுடன் துவக்கப்பட்ட கல்லூரியாகும்.
# டாக்டர் எஸ். என். எஸ். இராஜலட்சுமி கலை அறிவியல் கல்லூரி

## விவரம்

டாக்டர் எஸ். என். எஸ். இராஜலட்சுமி அறிவியல் கல்லூரி 1999இல் பாரதியார் பல்கலைகழகத்தின் கீழ் தொடங்கப்பட்ட தனியார் கல்லூரியாகும். இந்தக் கல்லூரியில் 2018 காலகட்டத்தில் 18 இளங்கலைப் பாடப்பிரிவுகளும், எட்டு முதுகலைப் பாடப்பிரிவுகளும், ஆறு ஆராய்ச்சித் துறைகளையும் கொண்டு 3650 மாணவர்களுக்கு கற்பித்து வருகிறது.
# மாலிப்டைட்டு

**மாலிப்டைட்டு** (*Molybdite*) என்பது மாலிப்டினம் டிரையாக்சைடின் இயற்கையாகத் தோன்றும் ஒரு வடிவமாகும். இது MoO3. என்ற மூலக்கூற்று வாய்ப்பாட்டால் விவரிக்கப்படுகிறது. மஞ்சளும் பச்சையும் கலந்த நிறத்தில் செஞ்சாய்சதுரப் படிகத்திட்டத்தில் ஊசிவடிவ படிகங்களாகக் காணப்படுகிறது.  
1854 ஆம் ஆண்டு மாலிப்டைட்டு முதன்முதலில் கண்டறியப்பட்டது. செக் குடியரசின் வடமேற்குப் பகுதியிலுள்ள குருப்கா நகரத்தின் நோட்டல் பகுதியில் குவார்ட்சு படிகத்தின் நாளங்களிலும். பொகிமியா நிலப்பகுதியின் உசுதி மண்டலத்தில் காணப்படும் குருசுனே ஓரி மலைகளிலும் மாலிப்டைட்டு காணப்படுகிறது. மாலிப்டினைட்டு நாளக் குழிகள், தாது நாளங்களின் மீது ஒரு மேற்பூச்சாகவும், குவார்ட்சு, டோப்பாசு எனப்படும் புட்பராகத் தாது, கிரெய்சன்சு எனப்படும் பாறை வகை நாளங்களிலும் இது காணப்படுகிறது. மாலிப்டினைட்டு, பெட்பாக்தலைட்டு மற்றும் குவார்ட்சு போன்றவை மாலிப்டைட்டுடன் சேர்ந்து காணப்படும் பிற கனிமங்களாகும். பெரிமாலிப்டைட்டு என்ற இரும்பு மாலிப்டைட்டு கனிமம் பெரும்பாலும் தவறுதலாக மாலிடைட்டு எனப் புரிந்துகொள்ளப்படுகிறது The similar mineral ferrimolybdite is often misidentified as molybdite..
# சுலகிட்டி நரசம்மா

**சுலகிட்டி நரசம்மா**(Sulagitti Narasamma) (1920 - டிசம்பர் 25 2018) கர்நாடகாவின், தும்கூர் மாவட்டத்தில், பவகடா தாலுக்காவின், கிருஷ்ணபுரா பகுதியில் உள்ள ஓர் இந்திய மருத்துவச்சி ஆவார். எந்த ஒரு மருத்துவ வசதிகளும் இல்லாத பகுதிகளில் 70 ஆண்டுகளுக்கு மேலாக, 15,000 க்கும் அதிகமான பாரம்பரியப் முறையில் இலவசமாக பிரசவம் பார்த்தார். அதற்காக கருநாடக மாநிலத்தின் பல விருதுகளையும், இந்திய அரசால் வழங்கப்படும் நாட்டின் நான்காவது உயரிய குடியியல் விருதான பத்மசிறீ விருதினையும் பெற்றார்.
# சுலகிட்டி நரசம்மா

## பணிகள்

சுலகிட்டி நரசம்மா ஒரு நாடோடி வம்சத்தவர். தன்னுடைய 12 ஆவது வயதில் திருமணம் செய்துகொண்டதால், கல்வி கற்கும் வாய்ப்பை இழந்தார். நரசம்மாவுக்கு 20 வயது இருக்கும்போது தன்னுடைய பாட்டியிடமிருந்து வீட்டில் பிரசவம்பார்க்கும் முறையைக் கற்றுக் கொண்டார். பின்னர் நரசம்மா வேறு சிலரின் துணையுடன் பல பெண்களுக்கு பிரசவம் பார்க்க ஆரம்பித்தார். காலப்போக்கில், பிரசவம் பார்ப்பதில் கைதேர்ந்தவராக மாறியவர், இதுவரை 15,000 பேருக்கு வீட்டில் பிரசவம் பார்த்துள்ளார்.
# சுலகிட்டி நரசம்மா

## பெயர் காரணம்

கிராமத்து மருத்துவச்சியை கர்நாடகத்தில் சுலகிட்டி என்று அழைப்பார்கள். அதனால் நரசம்மா பெயருக்கு முன்னால் சுலகிட்டி என்ற பெயரும் ஒட்டிக் கொண்டது. வயிற்றில் இருக்கும் குழந்தையின் தன்மை, தாய், குழந்தை என்ன உணவு உண்ணலாம், நோய் எதிர்ப்பு மருந்து ஆகியவற்றைப் பாரம்பரிய மருத்துவ முறைப்படி ஆலோசனைகளை நரசம்மா வழங்குவார்.
# சுலகிட்டி நரசம்மா

## விருதுகள்

- 2012 கர்நாடகா மாநில அரசின் தேவராஜ் அர்ஸ் விருது
- 2013 கிட்டூர் ராணி சென்னம்மா விருது
- 2013 கர்நாடகா ராஜியோட்சவ விருது
- 2013 ஆம் ஆண்டிற்கான இந்தியாவின் சிறந்த குடிமகள் விருது.
- 2014 தும்கூர் பல்கலைக்கழகத்தின் கௌரவ டாக்டர் பட்டம்
- 2018 ஆம் ஆண்டிற்கான பத்மஸ்ரீ விருது.
# சுலகிட்டி நரசம்மா

## இறப்பு

பெங்களூரில் உள்ள தனியார் மருத்துவமனையில் நுரையீரல் தொடர்பான நோயால் கடந்த 5 நாட்களுக்கு முன் சிகிச்சைக்காக சேர்க்கப்பட்ட நரசம்மா சிகிச்சை பலன் அளிக்காமல் 25 டிசம்பர் 2018 அன்று காலமானார்.
# தடா பெரியசாமி

**தடா பெரியசாமி** (பிறப்பு: 5 செப்டம்பர், 1962) தமிழக அரசியல்வாதி மற்றும் பட்டியலின மக்கள் செயற்பாட்டாளர் ஆவார். பஞ்சமி நிலம் மீட்புப்பணிக்காக *மண்ணுரிமை மீட்பு இயக்கம்* என்ற அமைப்பையும், நந்தனார் சேவாசிரம அறக்கட்டளையையும் நடத்தி வருகிறார். 21 அக்டோபர் 2024 முதல், அதிமுகவின் எம்ஜிஆர் மன்ற துணைச் செயலாளராக இருந்து வருகிறார். முன்னர் பாரதிய ஜனதா கட்சியின் பட்டியல் அணி மாநிலத் தலைவராகவும் இருந்தார்.
# தடா பெரியசாமி

## அரசியல்

பட்டியலின மக்கள் மீதான கொடுமைகளுக்கு எதிராகச் செயல்பட 1983 ஆம் ஆண்டு நக்சல்பாரி அமைப்பில் சேர்ந்தார். அரியலூர் மருதையாற்றுப் பாலம் குண்டுவெடிப்பு வழக்கில் தேசியப் பாதுகாப்புச் சட்டத்தின் கீழ் கைது செய்யப்பட்டு, தூக்குத் தண்டனை பெற்றார். பின்னர் விடுதலை பெற்று 1990 ஆம் ஆண்டு தொல். திருமாவளவனுடன் இணைந்து விடுதலைச் சிறுத்தைகள் கட்சியைத் தொடங்கினார். 2001 ஆம் ஆண்டு சட்டசபைத் தேர்தலில் கூட்டணிக் கட்சியான திமுக சின்னத்தில் போட்டியிட்டுத் தேல்வியடைந்தார். பின்னர் கருத்து வேறுபாட்டால் அக்கட்சியிலிருந்து நீங்கி 2004 இல் பாரதிய ஜனதா கட்சியில் சேர்ந்து அதே ஆண்டு சிதம்பரம் மக்களவைத் தொகுதியிலும், 2006 இல் சட்டமன்றத் தேர்தலில் வரகூர் தொகுதியிலும் போட்டியிட்டுத் தோல்வியடைந்தார். 30 மார்ச் 2024 அன்று, பாஜகவில் இருந்து விலகி அதிமுகவில் இணைந்தார்.
# தடா பெரியசாமி

## சிறை வாழ்க்கை

அரியலூர் மருதையாற்றுப் பாலம் குண்டுவெடிப்பு வழக்கில் தேசியப் பாதுகாப்புச் சட்டத்தின் கீழ் கைது செய்யப்பட்டு, தூக்குத் தண்டனை விதிக்கப்பெற்றார். பின்னர் 3 ஆண்டு சிறைக்கு பிறகு சென்னை உயர் நீதி மன்றம் இவரை நிரபராதி என்று தீர்ப்பளித்து விடுதலை செய்தது.  
1992ஆம் ஆண்டு அக்டோபர் 24ஆம் தேதி திருச்சிராப்பள்ளி மாவட்டம் லால்குடியை அடுத்த கல்லக்குடி பழங்கானத்தம் - கல்லகம் ரெயில் நிலையங்களுக்கு இடையே ரெயில் தண்டவாளம் குண்டு வைத்து தகர்க்கப்பட்டது. இது தொடர்பாக தமிழ்நாடு விடுதலைப்படை மற்றும் தமிழக மக்கள் விடுதலைப்படை ஆகிய இயக்கங்களை சேர்ந்த கடலூர் செந்தில்குமார், தடா பெரியசாமி, லெனின், காராளன் என்கிற நாகராஜன், சீலியம்பட்டி ராஜாராம் ஆகியோரை கைது செய்த கியூ பிரிவு போலீசார், திருச்சி தடா சிறப்பு நீதிமன்றத்தில் குற்றப்பத்திரிகை தாக்கல் செய்தனர். இந்நிலையில், லெனின் குண்டுவெடிப்பிலும், ராஜாராமும், நாகராஜனும் சென்னையில் நடந்த காவல்துறை என்கவுன்டரில் சுட்டுக்கொல்லப்பட்டனர். இதனால் மற்ற இருவர் மீது மட்டும் வழக்கு விசாரணை திருச்சி நீதிமன்றத்தில் நடந்து வந்தது. 20 ஆண்டுகளாக நடந்து வந்த இந்த வழக்கல் தீர்ப்பு அளிக்கப்பட்டது. நீதிபதி பி. வேல்முருகன் அளித்த தீர்ப்பில், குற்றம்சாற்றப்பட்ட செந்தில்குமாருக்கு ஆயுள் தண்டனையும், ரூ.7 ஆயிரம் அபராதமும், அபராதம் கட்டத்தவறினால் மேலும் 6 மாதம் சிறை தண்டனையும், தடா பெரியசாமிக்கு 5 ஆண்டு சிறை தண்டனையும், 4 ஆயிரம் ரூபாய் அபராதமும் அபராதம் கட்டத்தவறினால் மேலும் 6 மாதம் சிறை தண்டனையும் விதித்து தீர்ப்பளித்தார். பின்னர் 2014ஆம் ஆண்டு உச்ச நீதிமன்ற மேல் முறையீட்டில் நிரபராதி என்று உச்ச நீதிமன்ற தலைமை நீதிபதி சதாசிவம் தீர்ப்பு வழங்கினார். தடா வழக்கில் ஏறக்குறைய 3 ஆண்டுகள் சிறையில் இருந்தார். எனவே தன் வாழ்நாளில் 6 ஆண்டுகள் சிறையில் இருந்துள்ளார்
# தடா பெரியசாமி

## நந்தனார் சேவாசிரம அறக்கட்டளை

*நந்தனார் சேவாசிரம அறக்கட்டளை* என்ற தொண்டு நிறுவனத்தைத் தொடங்கி தியானம், யோகா, நீதி போதனை, விளையாட்டு, வேலைவாய்ப்புப் பயிற்சி என சமூகப் பணி செய்து வருகிறார். மற்றும் சுவாமி **தயானந்த சரஸ்வதி** அவர்களின் சேவை அமைப்பான AIM For Seva வின் மாணவர்கள் விடுதி ஒன்றும் பெரம்பலூர் மாவட்டம் ரஞ்சன்குடி கிராமத்தில் நடத்தி வருகிறார்.
# தடா பெரியசாமி

## பஞ்சமி நிலம் மீட்பு

2010-ல் *மண்ணுரிமை மீட்பு இயக்கம்* தொடங்கி தமிழகம் முழுவதும் உள்ள பஞ்சமி நிலப் பட்டியலைத் தகவல் உரிமைச் சட்டத்தின் கீழ், வாங்கி வெளிக்கொண்டு வந்துள்ளார். இதில் தமிழகம் முழுக்க உள்ள நிலத்தைக் கணக்கெடுத்து மீட்க அரசுக்கு கோரிக்கை வைத்துள்ளனர். தகவல் அறியும் உரிமை சட்டத்தில் பெறப்பட்ட தகவலின் கீழ், பெரம்பலூர் மாவட்டத்தில் மூன்று வட்டங்களில் 134 கிராமங்கள் உள்ளன. அதிகாரப்பூர்வ தகவல்கள் படி, 4442 ஏக்கர் நிலங்கள் பஞ்சமி நிலங்களாக உள்ளன. இதில் 1263 ஏக்கர் நிலங்கள் 948 பேருக்கு **பட்டா** மாற்றம் செய்யப்பட்டுள்ளன. மீதமுள்ள 3180 ஏக்கர் நிலங்கள் 3148 நபர்களின் பெயரில் உள்ளன. இந்த நிலங்கள் ஆதிதிராவிட மக்கள் பெயரில் இருந்தாலும், சுமார் 25 சதவிகிதம் நிலங்கள் மற்ற வகுப்பினரால் அனுபவிக்கப்படுகிறது. மொத்தம் சுமார் 2000 ஏக்கர் நிலங்கள், அதாவது, 50 சதவிகித பஞ்சமி நிலங்கள், பிறரால் அனுபவிக்கப்படுகின்றன என்று தடா பெரியசாமி கூறுகிறார்.
# தடா பெரியசாமி

## விருதுகள்

21 செப்டம்பர் 2017ஆம் ஆண்டு தமிழறிஞர் சிலம்பொலி செல்லப்பனின் 90வது பிறந்தநாள் விழாவில் அமிழ்தத்தமிழ் ஆய்வரங்கம் சார்பில் தடா பெரியசாமி அவர்களுக்கு தினமணி ஆசிரியர் வைத்தியநாதன் **கல்வி வள்ளல் விருது** வழங்கினார்.
14 ஏப்ரல் 2017ஆம் ஆண்டு *இராட்டிரிய சுயசேவாம சங்*சார்பில் **சமூக நல்லிணக்க விருது** வழங்கப்பட்டது.
எண்ணங்களின் சங்கமம் சார்பில் **சிறந்த சமூக சேவைக்கான விருது** வழங்கப்பட்டது .
# டாக்டர் எம்.ஜி.ஆர் மத்திய பேருந்து நிலையம்

**சேலம் மத்திய பேருந்து நிலையம்** (அதிகாரப்பூர்வமாக **பாரத் ரத்னா டாக்டர். எம்.ஜி.ஆர். மத்திய பேருந்து நிலையம்**) என்றும் பொதுவாக **சேலம் புதிய பேருந்து நிலையம்** என்றும் அழைக்கப்படுகிறது. நகர பேருந்து நிலையம், சேலம், மத்திய பேருந்து நிலையம் சேலம் மற்றும் சேலம் சந்திப்பு தொடருந்து நிலையம் ஆகிய இடங்களுக்கு இடையே 24 மணிநேரமும் எண் 13 நகர பேருந்துகள் இயக்கப்பட்டு வருகிறது.
# டாக்டர் எம்.ஜி.ஆர் மத்திய பேருந்து நிலையம்

## நிலையம்

மத்திய பேருந்து நிலையம் சேலம் மாநிலத்தின் பல நகரங்களுடன் பேருந்து போக்குவரத்து மூலம் இணைக்கிறது. 5.5 ஏக்கர் பரப்பளவு கொண்ட இப்பேருந்து நிலையம் ஒரு பேருந்து பணிமனையை கொண்டது. மேலும் தமிழ்நாடு அரசுப் போக்குவரத்துக் கழகம் மூலம் சுமார் 1100 பேருந்துகள் மாநிலம் முழுவதும் மற்றும் அண்டை மாநிலங்களான கேரளா, கர்நாடகா, ஆந்திரா பகுதிகளுக்கும் பாண்டிச்சேரிக்கும் இயக்கப்படுகிறது.
# டாக்டர் எம்.ஜி.ஆர் மத்திய பேருந்து நிலையம்

## வழித்தடங்கள்

| நடைமேடை | செல்லும் இடம் |  |
| --- | --- | --- |
| 1 (அனைத்து எஸ்.இ.டி.சி பேருந்துகள்) | ஓசூர், பெங்களூர், கிருஷ்ணகிரி, தருமபுரி, மேட்டூர்,  
ஏற்காடு, மேச்சேரி, பென்னாகரம், அரூர் |  |
| 2 | சென்னை, திருப்பதி, திருவண்ணாமலை, வேலூர், கடலூர்  
விழுப்புரம், ஆத்தூர், திருப்பத்தூர், கள்ளக்குறிச்சி, பாண்டிச்சேரி  
சிதம்பரம், பெரம்பலூர், அரியலூர், தஞ்சாவூர், காஞ்சிபுரம், நெல்லூர், செங்கல்பட்டு |  |
| 3 | கொச்சி, திருவனந்தபுரம், நாகர்கோவில், தூத்துக்குடி, திருச்சி  
மதுரை, கரூர், நாமக்கல், இராசிபுரம்  
தஞ்சாவூர், நாகப்பட்டினம், திருவாரூர், சிவகங்கை  
திருநெல்வேலி, சிவகாசி, தேனி, திண்டுக்கல், புதுக்கோட்டை, இராமேஸ்வரம், திருச்செந்தூர் |  |
| 4 | கோயம்புத்தூர், எடப்பாடி, வெண்ணந்தூர், திருச்செங்கோடு, ஈரோடு, திருப்பூர்,
ஊட்டி, பொள்ளாச்சி, பழனி, சத்தியமங்கலம்  
திருச்சூர், கோழிக்கோடு, குருவாயூர், கொல்லம்,  
பெருந்துறை, பாலக்காடு, எர்ணாகுளம், பவானி, பூலாம்பட்டி |  |
| சேலம் மாநகருக்குள் | சேலம் சந்திப்பு, வானூர்தி நிலையம், நகர பேருந்து நிலையம், சேலம், சூரமங்கலம்,
ஓமலூர், இளம்பிள்ளை, சித்தர் கோவில், கொண்டலாம்பட்டி, அயோத்தியாபட்டினம், கருப்பூர், வீரபாண்டி சின்னப்பம்பட்டி | } |
# டாக்டர் எம்.ஜி.ஆர் மத்திய பேருந்து நிலையம்

## இணைப்புகள்

இங்கிருந்து 3 கி.மீ தொலைவில் சேலம் இரயில் நிலையமும், 19 கி.மீ தொலைவில் சேலம் வானூர்தி நிலையமும் 6 கி.மீீ தொலைவில் அரசு பொறியியல் கல்லூரியும் 7 கி.மீ தொலைவில் பெரிியார் பல்கலைக்கழகமும் அமைந்துள்ளது.
# முனைய துணைக்கோள் ஏவுகலம்-சி2

**முனைய துணைக்கோள் ஏவுகலம் -சி2 (PSLV-C2** ) என்பது முனைய துணைக்கோள் ஏவுகலத் திட்டத்தின் ஐந்தாவது ஏவுதல் ஆகும். இந்திய விண்வெளி ஆய்வு மையத்தின் மூலம் ஏவப்பட்ட 32 ஆவது ஏவுகலம் ஆகும். இதன் முதல் ஏவுகலம் சனவரி 1, 1962 இல் ஏவப்பட்டது. இந்த ஏவுகலத்தில் சூரியவிணக்கப் பாதையில் அமர்த்தக்கூடிய மூன்று செயற்கைக்கோள்களும் விண்ணில் செலுத்தப்பட்டது.  
இந்த ஏவுகலத்தில் இந்தியாவின் முதல் இந்திய தொலை உணர்வு செயற்கைக்கோளான இந்திய தொலை உணர்வு செயற்கைகைக்கோள்- பி4 செயற்கைக்கோளினை முதன்மை தாங்கு சுமையாக கொண்டு சென்றது. மேலும் இதனுடன் கொரியாவின் *கிட்சாட்-3* மற்றும் ஜெர்மனி நாட்டின் *டிஎல்ஆர் -டப்சட்* போன்றவற்றை துணை தாங்குசுமைகளாக தாங்கிச்சென்றது. இதுவே இந்தியாவின் மீளப்பாவிக்கவியலா ஏவு அமைப்பு ஆகும். இதுவே ஒரு திட்டத்தின் மூலம் ஒன்றுக்கும் மேற்பட்ட செயற்கைக்கோள்களை விண்ணில்செலுத்துவது இதுவே முதல்முறையாகும். இதுவே இந்தியாவின் முதல் வணிக ரீதியிலான விண்வெளிப் பறப்பு ஆகும். இதற்காக தென் கொரியா மற்றும் ஜெர்மனி ஆகிய நாடுகள் இந்தியாவிற்கு தலா 1 மில்லியன் அமெரிக்க டாலர்கள் அளித்தது.
# முனைய துணைக்கோள் ஏவுகலம்-சி2

## திட்டத்தின் அளவுருக்கள்

- **நிறை**:
- *மொத்த எடை இழப்பு:* 294000 கிலோகிராம் (648,000 lb)
- *மொத்த பொருட்களின் எடை:* 1,202 கிலோகிராம் (2,650 lb)
- **ஒட்டுமொத்த உயரம்**: 44.4 மீட்டர் (145.7 அடி)
- **எரிபொருள்**:
- *நிலை 1:* திட HTPB அடிப்படையிலானது (138.0 + 54 டன்)
- *நிலை 2:* திரவ UDMH + N<sub>2</sub>O<sub>4</sub> (4.06 டன்)
- *நிலை 3:* திட HTPB அடிப்படையிலானது (7.2 டன்)
- *நிலை 4:* திரவ MMH + N<sub>2</sub>O<sub>4</sub> (2.0 டன்
# முனைய துணைக்கோள் ஏவுகலம்-சி2

## இவற்றையும் காண்க

- முனைய துணைக்கோள் ஏவுகலம் - சி42
- முனைய துணைக்கோள் ஏவுகலம்-சி1
- முனைய துணைக்கோள் ஏவுகலம்-சி37
- முனைய துணைக்கோள் ஏவுகலம்-சி38
- முனைய துணைக்கோள் ஏவுகலம்-சி40
# பி. விட்டலாச்சாரியா

**பி. விட்டலாச்சாரியா** (**B. Vithalacharya** or **B. Vittalacharya**) (சனவரி 1920 &ndash; 28 மே 1999) இந்தியத் திரைப்பட இயக்குநர் மற்றும் தயாரிப்பாளர் ஆவார். இவர் கன்னடம், தெலுங்கு மற்றும் தமிழ் மொழிகளில் திரைப்படங்களை இயக்கியவர்.
விட்டல் புரடெக்சன் எனும் பெயரில், விட்டலாச்சரியா தனது சொந்த திரைப்பட நிறுவனத்தை நிறுவி, 1953ல் இராச்சிய லெட்சுமி எனும் கன்னடத் திரைப்படத்தை தயாரித்து, இயக்கினார்.  
1954ல் தெலுங்கு மொழியில் கன்னியாதானம் எனும் திரைப்படத்தை இயக்கினார். பின்னர் திரைப்படங்களை இயக்க சென்னைக்கு நிரந்தரமாக குடிபெயர்ந்தார். இவர் என். டி. இராமராவை கதாநாயகனாகக் கொண்டு 19 தெலுங்குத் திரைப்படங்களை இயக்கியுள்ளார். இவரது தெலுங்கு மற்றும் கன்னடத் திரைப்படங்கள் தமிழ் மொழியில், மொழி மாற்றம் செய்து வெளியிடப்பட்டுள்ளது.
# பார்சுட்டோவைட்டு

**பார்சுட்டோவைட்டு** (*Barstowite*) என்பது Pb<sub>4</sub>[Cl<sub>6</sub>|CO<sub>3</sub>]•H<sub>2</sub>O, என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச்சரிவச்சு படிகத்திட்டத்தில் வெண்மை நிறத்துடன் ஒளிபுகும் தன்மை கொண்டதாக இக்கனிமம் காணப்படுகிறது. மோவின் அளவுகோலில் பார்சுட்டோவைட்டு கனிமத்தின் கடினத்தன்மை அளவு 3 என்று கணக்கிடப்படுகிறது. வெண்மையான கீற்றுகளும் விடாப்பிடியான வைரத்தின் பளபளப்பும் இக்கனிமத்தின் பண்புகளாகும்.  
பன்னாட்டு கனிமவியல் சங்கம் பார்சுட்டோவைட்டு கனிமத்தை Bsw என்ற குறியீட்டால் அடையாளப்படுத்துகிறது.  
ஐக்கிய இராச்சியத்தின் கோர்ன்வால் பகுதியிலுள்ள செயிண்ட் எண்டெல்லியன் என்ற குக்கிராமத்தில் பார்சுட்டோவைட்டு முதன்முதலில் கண்டறியப்பட்டது. 1947 முதல் 1982 வரையிலான காலப்பகுதியில் வாழ்ந்த இரிச்சர்டு டபிள்யூ பார்சுட்டோவ் என்ற கனிமச் சேகரிப்பாளர் நினைவாக இக்கனிமத்திற்கு பார்சுட்டோவைட்டு என்ற பெயர் சூட்டப்பட்டது.
# கோபெல்லைட்டு

**கோபெல்லைட்டு** (*Kobellite*) என்பது Pb<sub>22</sub>Cu<sub>4</sub>(Bi,Sb)<sub>30</sub>S<sub>69</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.சாம்பல் நிறத்துடன் இழைமத் தன்மை கொண்ட ஓர் உலோகக் கனிமமாக இது காணப்படுகிறது. ஆண்டிமனி, பிசுமத், ஈயம் போன்ற தனிமங்களுடன் சேர்ந்த ஒரு சல்பைடு கனிமம் என்று இது வகைப்படுத்தப்படுகிறது. ஐசோகிளாகெயிட்டு-பெர்ரியைட்டு தொடரில் கோபெல்லைட்டும் ஒரு உறுப்பினராகும். மேற்கண்ட தொடர் வரிசை அமைப்பின் தாமிரத்தளத்தில் வெள்ளியும் இரும்பும் பதிலிடப்பட்டு, பிசுமத், ஆண்டிமனி மற்றும் ஈயம் தனிமங்களின் விகிதம் மாறுபடுகிறது. ஒற்றைச்சரிவச்சு கூர்நுனிகோபுர வடிவ படிகங்களாக இக்கனிமம் படிகமாகிறது. சுவீடனிலுள்ள இவெனா, கொலராடோவிலுள்ள அவுரே, அமெரிக்காவின் வடக்கு கரோலினாவிலுள்ள வேக் மாகாணம் போன்ற இடங்களில் உள்ள தாதுப் படிவுகளில் கோபெல்லைட்டு காணப்படுகிறது. 1803 முதல் 1882 வரையிலான காலப்பகுதியைச் சேர்ந்த செருமனியின் உல்ப்கேங் பிரான்சு வோன் கோபெல் என்பவர் கண்டறிந்த காரணத்தால் கனிமத்திற்கு இப்பெயர் சூட்டப்பட்டது.  
பன்னாட்டு கனிமவியல் சங்கம் கோபெல்லைட்டு கனிமத்தை Kbl என்ற குறியீட்டால் அடையாளப்படுத்துகிறது.
# நகர பேருந்து நிலையம், சேலம்

**நகர பேருந்து நிலையம், சேலம்** என்பது, பொதுவாக பழைய பேருந்து நிலையம் என்றே அழைக்கப்படுகிறது. இப்பேருந்து நிலையம் மாவட்டத்தின் மற்ற பகுதிகளை சேலம் மாநகருடன் மாநகர பேருந்துகள் மூலம் இணைக்கிறது. மத்திய பேருந்து நிலையம், சேலம் மற்றும் ஒரு பேருந்து நிலையம் சேலம் மாநகரில் அமைந்துள்ளது.
# கருநாடக மாநிலச் சாலைப் போக்குவரத்துக் கழகம்

**கருநாடக மாநிலச் சாலைப் போக்குவரத்துக் கழகம்** என்பது இந்தியாவில் உள்ள கருநாடகா மாநில அரசுக்கு சொந்தமான சாலை போக்குவரத்து நிறுவனம் ஆகும். இந்தியாவில் உள்ள அரசுக்கு சொந்தமான போக்குவரத்து நிறுவனங்களில் வோல்வோ பேருந்துகளின் மிகப்பெரிய போக்குவரத்து நிறுவனம் இதுவேயாகும்.
# கருநாடக மாநிலச் சாலைப் போக்குவரத்துக் கழகம்

## பேருந்துகளின் எண்ணிக்கை

- கருநாடக மாநிலச் சாலைப் போக்குவரத்துக் கழகம் – 8348
- வடகிழக்கு கருநாடக சாலைப் போக்குவரத்துக் கழகம் – 4343
- வடமேற்கு கருநாடக சாலைப் போக்குவரத்துக் கழகம் – 4716
- பெங்களூர் மாநகர போக்குவரத்துக் கழகம் – 6422
**மொத்தம் – 23,829**
# பிரவீன் தீப்சே

**பிரவீன் தீப்சே** (*Praveen Mahadeo Thipsay*) என்பவர் ஓர் இந்திய சதுரங்க கிராண்டு மாசுட்டர் ஆவார். 1959 ஆம் ஆண்டு ஆகத்து மாதம் 12 ஆம் நாள் இவர் பிறந்தார்.பாக்யசிறீ தீப்சே இவருடைய மனைவியாவார்.  
1982, 1984, 1985, 1989, 1992, 1993 மற்றும் 1994 ஆம் ஆண்டுகளில் நடைபெற்ற இந்திய சதுரங்க சாம்பியன் பட்டப் போட்டிகளில் பிரவீன் தீப்சே வெற்றி பெற்றார். மேலும், 1982, 1984, 1988, 1992, 1994, 1998 மற்றும் 2002 ஆம் ஆண்டுகளில் நடைபெற்ற சதுரங்க ஒலிம்பியாடு எனப்படும் சதுரங்க ஒலிம்பிக் போட்டிகளில் இவர் இந்தியாவின் சார்பாக பங்கேற்று விளையாடினார்  
1985 ஆம் ஆண்டில் காமன்வெல்த்து சதுரங்க சாம்பியன் பட்டப் போட்டியில் முதலிடத்திற்காக நடைபெற்ற போட்டியில் கெவின் சிபிரேகெட்டுடன் இணைந்து அப்பட்டத்தைப் பெற்றார். டெக்ரான் நாட்டில் 1988 ஆம் ஆண்டு நடைபெற்ற ஆசிய சதுரங்க சாம்பியன் பட்டப் போட்டியில் 4 முதல் 7 ஆவது இடம் வரை நிர்ணயிக்கும் போட்டியில் செர்கி சாக்ரிபெய்னி, முகம்மது அல் மோதியாக்கி, அமான்முராத் காகாகெல்டைவ் ஆகியோருடன் சமபுள்ளிகள் ஈட்டி இணைந்து பட்டம் பெற்றார். 2004 ஆம் ஆண்டில் புனேவில் நடைபெற்ற போட்டியில் இவர் 2 முதல் 6 வரையுள்ள இடத்திற்கான போட்டியில் சமப்புள்ளிகள் ஈட்டி மராத் டிசுமுவேவுக்கு அடுத்த இடத்தைப் பிடித்தார். லக்னோவில் இதே ஆண்டு நடைபெற்ற மற்றொரு போட்டி ஒன்றில் 2 முதல் 3 வரையுள்ள இடங்களுக்கான போட்டியில் சாய்டாலி லுல்தாச்சேவ் மற்றும் சக்கரவர்த்தி தீபன் ஆகியோருடன் சேர்ந்து வெற்றி பெற்றார்.2007 ஆம் ஆண்டு மங்களூரில் நடந்த அனைத்து இந்திய பிடே ஓப்பன் சதுரங்கப் போட்டியில் பங்கேற்று அப்போட்டியையும் வென்றார். 2009 ஆம் ஆண்டு வெளியிடப்பட்ட பிடே பெயர் பட்டியலில் இவர் இந்திய சதுரங்க வீர்ர்களின் வரிசையில் 24 ஆவது இடத்தைப் பிடித்திருந்தார்.
1997 ஆம் ஆண்டு விசுவநாதன் ஆனந்து மற்றும் மற்றும் திப்யேந்திர பருவா ஆகியோரைத் தொடர்ந்து மூன்றாவது இந்தியராக இவர் கிராண்டு மாசுட்டர் பட்டம் பெற்றார்.  
நிகழ் நேரத்தில் நடைபெறும் பிடே போட்டிகளில் பிரவீன் தீப்சே தீப்சே என்ற பயணர் பெயரிலும், செசுகியூப் எனப்படும் நிகழ்நேர போட்டியில் ஐயுந்தி என்ற பயணர் பெயரிலும் இவர் விளையாடினார்.  
மகளிர் அனைத்துலக மாசுட்டர் போட்டியில் பங்கேற்று வெற்றி பெற்ற அனைத்துலக மாசுட்டர் பாக்யசிறீயை பிரவீன் தீப்சே திருமணம் செய்து கொண்டார்
# பேகம் ஹசரத் மஹல்

**பேகம் ஹசரத் மஹல்** (Begum Hazrat Mahal)(c. 1820 – 7 April 1879)இவரின் இயற் பெயர் முஹம்மது கானம் என்பதாகும். ஆனாலும் அவத்தின் பேகம் எனவும் அழைக்கப்பட்டார். ஆங்கிலேயரை எதிர்த்து வீர சுதந்திரம் வேண்டி நின்ற வீரப் பெண்களின் வரலாற்றுப் பட்டியலை வரிசைப் படுத்தும்போது நிச்சயமாக பேகம் ஹஜ்ரத் மஹலுக்கு முக்கிய இடமுண்டு.  
நவாப் வஜித் அலி ஷாவின் இரண்டாவது மனைவி தான் பேகம் ஹசரத் மஹல், அவரது கணவர் வாஜித் அலி ஷா கொல்கத்தாவுக்கு நாடு கடத்தப்பட்ட பின்னர், அவத்தின் மாநில விவகாரங்களை பொறுப்பேற்றார் மற்றும் லக்னோவின் கட்டுப்பாட்டை கைப்பற்றினார். அவரது மகன் இளவரசர் பிரிஜிஸ் காதரை அவத்தின் ஆளுநர் பொறுப்பில் நியமித்து ஆட்சியை திறம்பட நடத்தினார்.  
1857 ம் ஆண்டு இந்திய கலகத்தின் போது பிரித்தானிய கிழக்கு இந்திய கம்பெனிக்கு எதிராக அவர் கலகம் செய்தார். நேபாளில் புகலிடம் பெற்ற அவர் 1879 ல் இறந்தார்
# பேகம் ஹசரத் மஹல்

## பிறப்பு

இன்றைய இந்தியாவின் உத்திரபிரதேச மாநிலத்தின் ஒரு பகுதியாக இருந்த அவத்தின் பைசாபாத்தில் 1820 ஆம் ஆண்டு பிறந்தவர், ஒரு முறை மன்னனுடைய கையாட்களின் கண்களில் சிக்கினார் பேகம். பொன்னும் பொருளும் தருவதாக ஆசை காட்டி பெற்றோரை மயக்கி சம்மதிக்க வைத்து, மன்னனின் ஆசைநாயகியாக்க அவளை அழைத்துச் சென்றனர் காவலர்கள். அவரும் (மஹல்) அரசியானார்
# பேகம் ஹசரத் மஹல்

## பதவியேற்பு

1856-இல் மன்னன் வாஜித் அலிஷா பட்டத்தை இழந்தார், கல்கத்தாவில் சிறைவைக்கப்பட்டானர், தலைநகர் லக்னோவில் இருந்த பிரித்தானிய கமிஷனர் சர் ஹென்றி லாரன்ஸ் கைக்கு அதிகாரம் மாறியது. நாடே கொந்தந்தளித்தது. ஆங்காங்கே பிரிட்டிஷாரைக் கொன்று குவித்தவாறே சிப்பாய்கள் தலைநகரம் நோக்கி முன்னேறிக் கொண்டிருந்தனர். ஆங்கிலேயப் பெண்களையும் குடும்பத்தினரையும் பாதுகாப்பாக ஒரு கோட்டைக்குள் இருத்திவிட்டு சிப்பாய்களை லக்னோவின் எல்லையிலேயே முறியடிக்கப் புறப்பட்டான் ஹென்றி லாரன்ஸ். இந்திய சிப்பாய்களிடம் படுதோல்வியுற்று கோட்டைக்குள் ஒளிந்து கொண்டான் ஹென்றி லாரன்ஸ்.  
வெற்றி பெற்ற சிப்பாய்களுக்கோ சரியான தலைவனில்லை, அடுத்து என்ன செய்வதென்றும் புரியவில்லை மன்னனும் கல்கத்தாவில் சிறையில். பட்டத்தரசிகளும் பயந்திருந்த நேரம் மன்னரின் பிள்ளைகளில் யாரையேனும் மன்னனாக அறிவிக்குமாறு மன்றாடினார்கள். நடுங்கிய அரசிகள் மறுத்தனர்.
ஆனால் அந்த பொறுப்பை துணிந்து ஏற்க ஹசரத் மஹல் முன் வந்தார். தன் 10 வயது மகனை மன்னனாக்கித் தானே காப்பாளராகப் பெறுப்பேற்றுக் கொண்டாள்.
# கனா (திரைப்படம்)

**கனா** (ஆங்கிலம்:Dream) என்பது கிரிக்கெட் மற்றும் விவசாயம் பற்றிய ஒரு தமிழ் திரைப்படம். இப்படத்தை நடிகர் சிவகார்த்திகேயன் தயாரித்து அருண்ராஜா காமராஜ் எழுதி இயக்கியுள்ளார். இது இவரின் முதல் படம். கிரிக்கெட்டே தெரியாத ஐஸ்வர்யா ராஜேஷ், தத்ரூபமாக நடித்திருப்பார். திபு நினான் தாமஸ் என்பவர் படத்துக்கு இசையமைத்துள்ளார். தினேஷ் கிருஷ்ணன் ஒளிப்பதிவு மற்றும் ரூபென் படத்தொகுப்பு ஆகியவற்றை உள்ளடக்கி, இத்திரைப்படம் 2018 திசம்பர் 21 அன்று வெளியானது.  
பெண்கள் கிரிக்கெட்டை மையப்படுத்தி வெளிவந்த இந்தப் படம் விளையாட்டு விமர்சகர்களால் பெரிதும் பாராட்டப்பட்டது. குறிப்பாக, ஸ்போர்ட்ஸ் படங்களுக்கு உரிய டெம்ப்ளேட்களை உடைத்து கவனம் ஈர்த்தது.
# கனா (திரைப்படம்)

## நடிப்பு

- ஐஸ்வர்யா ராஜேஷ் - கௌசல்யா முருகேசன்
- சத்யராஜ் - முருகேசன்
- சிவகார்த்திகேயன் - நெல்சன் திலீப்குமார்
- தர்சன் - முரளி கிருஷ்ணன்
- பிளேடு ஷங்கர்
- ராமதாஸ்
- இளவரசு
- ரமா - கௌசல்யா அம்மா
- சவரி முத்து
- அந்தோணி பாக்கியராஜ்
- கார்த்திக்
- பாத்திமா சப்மரீன்